Miercuri, atmosfera se menține închisă, o să plouă în cea mai mare parte a țării, iar în zonele de munte sunt anunțate precipitații sub toate formele. Temperaturile depășesc totuși valorile normale în majoritatea zonelor.
În Dobrogea și Bărăgan, cerul rămâne acoperit de nori, o să plouă local și se răcește ușor.
În Moldova sudică și în nordul Munteniei găsim mulți nori, câteva ploi și temperaturi cu 2-3 grade peste cele de marți.
În nordul Moldovei și în Bucovina se anunță o neplăcută, cu înnorări și ploi în multe zone. Maximele în scădere față de marți, se vor situa între 3 grade la Suceava și 7 grade la Bacău. La noapte apar precipitații mixte.
Vreme închisă în Bucureşti, dar cu valori termice pozitive, în următoarele trei zile
Vreme închisă găsim și în nordul Transilvaniei și în Maramureș. O să plouă în mai multe reprize și după-amiază se vor înregistra cel mult 12 grade.
În ținuturile vestice avem atmosferă mohorâtă și ploi, iar temperaturile, mai scăzute decât marți, se opresc la 13 grade.
În Transilvania găsim vreme neplăcută, cu ploi în majoritatea zonelor. La munte apar precipitații mixte și după prânz vor fi 11 grade la Alba Iulia. La noapte se răcește și temperaturile ajung la zero grade la Miercurea Ciuc, potrivit Știrile ProTV.
În Oltenia, înnorările persistă pe tot parcursul zilei, însă ploile vin doar sporadic. Maximele cresc cu 4-5 grade față de marți și la amiază vor fi 16 grade la Târgu Jiu.
În ținuturile sudice vor fi mulți nori, ploi temporare și temperaturi în creștere ușoară. După prânz, se vor înregistra 16 grade la Giurgiu.
În București avem o zi mohorâtă, cu ploi temporare și o maximă de 12 grade. La noapte va continua să plouă, iar minima coboară la 6 grade.